Egpaar vas ná hulle baba in kar losArgieffoto Kol. Moatshe Ngoepe, woordvoerder van die polisie, sê die egpaar het Saterdag hulle babaseuntjie in die motor gelos met die ruite wat toe was. “Veiligheidswagte het die seuntjie hoor huil en die polisie ontbied,” sê Ngoepe. Hy sê die egpaar is in die winkelsentrum gevind en in hegtenis geneem. Die seuntjie is uit die motor bevry en na ‘n nabygeleë hospitaal vervoer vir behandeling. “Hy is ongedeerd en is weer in die sorg van sy ouers,” sê Ngoepe. Die egpaar sal Maandag in die Tzaneen-landdroshof verskyn.